చంద్రశేఖర్ సింగ్
చంద్రశేఖర్ ఉత్తర ప్రదేశ్ రాష్ట్రం లోని బల్లియా జిల్లాకు చెందిన ఇబ్రహీంపట్టి గ్రామంలో 1927 ఏప్రిల్ 17న రైతు కుటుంబంలో జన్మించాడు. అతను సతీష్ చంద్ర పి.జి. కళాశాల నుండి బి.ఎ చేసాడు. 1951లో అలహాబాదు విశ్వవిద్యాలయం నుండి రాజనీతి శాస్త్రంలో పి.జి. చేసాడు. అతను విద్యార్థి దశలో ఉన్నప్పుడే విద్యార్థి రాజకీయాలలో క్రియాశీలకంగా డా.రాంమనోహర్ లోహియా తో కలసి రాజకీయ జీవితం ప్రారంభించాడు. విద్యార్థి స్థాయి రాజకీయాల్లో ఎంతో చురుకైనవాడుగా పేరుతెచ్చుకున్నాడు. గ్రాడ్యుయేషన్ పూర్తి చేసిన తరువాత అతను సోషలిస్టు రాజకీయ రంగ ప్రవెశం చేసాడు.
పప్పు చంద్రశేఖర్
పప్పు చంద్రశేఖర్ సుప్రసిద్ధ వైణికుడు. 
పప్పు చంద్రశేఖర్ విజయనగరం సంప్రదాయానికి చెందిన సంగీత కారుల కుటుంబంలో జన్మించాడు. అతని తండ్రి "వీణానాద సుధార్ణవ", "వైణిక సార్వ భౌమ" బిరుదాంకితుడు పప్పు సోమేశ్వరరావు. తన 7వ యేట నుండి వీణవాద్యంపై సాధనను ప్రారంభించాడు. 1972 నుండి సంగీత కచేరీలు చేస్తున్నాడు. అతను 1981, 1986 మరియు 1990 లలో ఆల్ ఇండియా రేడియో దక్షిణ భారత కచేరీలలో పాల్గొన్నాడు. అతను ఆల్ ఇండియా రేడియో సంగీత సమ్మేళనం, దూరదర్శన్ మరియు ఆల్ ఇండియా రేడియో నేషనల్ ప్రోగ్రాం లలో పాల్గొని ప్రముఖ విద్వాంసునిగా గుర్తింపు పొందాడు. 
అతను అనేక సంగీత పురస్కారాలను పొందాడు. దేశ వ్యాప్తంగా అనేక సంగీత ఉత్సవాల్లో, ప్రముఖ సంగీత సభలలో అనేక పురస్కారాలను, గౌరవాలను పొందాడు. మద్రాసులోని "శ్రీ కృష్ణ గానసభ" వారిచే "ఉత్తమ వీణా విద్వాంసుని" గా గుర్తింపబడ్డాడు. ఆ సభ అతనికి " శ్రీ ఈమని శంకరశాస్త్రి మెమోరియల్ అవార్డు" ను అందించింది. అతనికి వివిధ సభలలో "వీణా నాద సుధార్నవ" మరియు "వైణిక సార్వభౌమ" బిరుదులు ఇచ్చాయి. అతను వీణానాదాని ఆడియో కాసెట్లు, సి.డి ల రూపంలో చేసి సంగీత ప్రేమికులకు అందిచాడు.